Okresná prokuratúra Nitra 
Damborského 1, 949 99 Nitra 1

Sp. zn. : 1 Pv 680/11/4403	Nitra, 2.6.2014
EEČ : 2-32-159-2014

U Z N E S E N I E

Trestná vec:	obvinený XXXXX  
Prečin:	Nebezpečné vyhrážanie podľa § 360 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátorka Okresnej prokuratúry Nitra
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 16.12.2013, spisová značka 1 Pv 680/11/4403, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
trestne stíhaný pre prečin nebezpečné vyhrážanie podľa § 360 odsek 1 Trestného zákona, 
ktorá mu bola uložená uznesením okresného prokurátora v Nitre pod sp. zn. 1 Pv 680/11 - 8 dňa 25.11.2011  s nadobudnutou právoplatnosťou 20.12.2011.

Uznesením prokurátora Okresnej prokuratúry XXXXX zo dňa 16.12.2013, spisová značka 1 Pv 680/11/4403, bola určená obvinenému skúšobná doba v trvaní 12 mesiacov.
Odôvodnenie:
Uznesením okresného prokurátora v Nitre, sp. zn. 1 Pv 680/11 - 8 dňa 25.11.2011  s nadobudnutou právoplatnosťou 20.12.2011, bolo podmienečne zastavené trestné stíhanie proti obvinenému XXXXX, ktorý bol trestne stíhaný pre prečin nebezpečné vyhrážanie podľa § 360 odsek 1 Trestného zákona a bola mu určená skúšobná doba v trvaní jeden rok.
Skúšobná doba trvala od 20.12.2011 do 20.12.2012.

Prokurátorka si po ukončení skúšobnej doby vyžiadala na obvineného hodnotenie z miesta bydliska, od príslušného obvodného oddelenia Policajného zboru a od vtedajšieho odboru všeobecnej vnútornej správy Obvodného úradu XXXXX. K povesti obvineného bol vyžiadaný aj aktuálny odpis registra trestov. Na základe týchto správ bolo zistené, že obvinený počas skúšobnej doby viedol riadny život a nedopustil sa žiadnych trestných činov a ani priestupkov.

Na základe takto zistených skutočností, bolo spoľahlivo a bez všetkých pochybností zistené, že obvinený splnil podmienky skúšobnej doby a preto bolo prokurátorkou rozhodnuté, že obvinený sa v skúšobnej dobe osvedčil.

Podľa § 217 odsek 4 Trestného poriadku, právoplatnosťou tohto uznesenia nastávajú účinky zastavenia trestného stíhania podľa § 9 odsek 1 písmeno e) Trestného poriadku.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Soňa Struhárová
prokurátorka